
ΤΕΥΧΟΣ ΔΕΥΤΕΡΟ 


Αρ 


. Φύλλου 889 


ΑΠΟΦΑΣΕΙΣ 

Αριθμ.οικ. 18953/237/ Φ1 

Ρύθμιση διαδικασιών και εφαρμογή του Συστήμα¬ 
τος Ηλεκτρονικής Υποβολής Αιτήσεων (ΣΗΛΥΑ) 
περί χορήγησης αδειών κατασκευών κεραιών. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΨΗΦΙΑΚΗΣ ΠΟΛΙΤΙΚΗΣ, 

ΤΗΛΕΠΙΚΟΙΝΩΝΙΩΝ ΚΑΙ ΕΝΗΜΕΡΩΣΗΣ - 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. τον ν. 4070/2012 «Ρυθμίσεις Ηλεκτρονικών Επικοι¬ 
νωνιών, Μεταφορών, Δημοσίων Έργων και άλλες διατά¬ 
ξεις» (ΦΕΚ 82/Α /10.4.2012) και ιδίως τις παρ. 13 και 17 
του άρθρου 30, όπως ισχύει, 

2. τον ν. 4053/2012 «Ρύθμιση και λειτουργία τηςΤαχυ- 
δρομικής Αγοράς, θεμάτων ηλεκτρονικών επικοινωνιών 
και άλλες διατάξεις» (ΦΕΚ 44/Α77.3.2012), και ιδίως το 
άρθρο 31, 

3. τον ν. 2801/2000 «Ρυθμίσεις θεμάτων αρμοδιότητας 
του Υπουργείου Μεταφορών και Επικοινωνιών και άλλες 
διατάξεις» (ΦΕΚ 46/Α 73.3.2000) όπως ισχύει, και ιδίως 
το άρθρο 1, 

4. τον ν. 4014/2011 «Περιβαλλοντική αδειοδότηση 
έργων και δραστηριοτήτων, ρύθμιση αυθαιρέτων σε 
συνάρτηση με δημιουργία περιβαλλοντικού ισοζυγίου 
και άλλες διατάξεις αρμοδιότητας Υπουργείου Περιβάλ¬ 
λοντος» (ΦΕΚ 209/Α721.9.2011), 

5. τον ν. 4178/2013 «Αντιμετώπιση της Αυθαίρετης Δό¬ 
μησης - Περιβαλλοντικό Ισοζύγιο και άλλες διατάξεις» 
(ΦΕΚ 174/Α78.8.2013), όπως ισχύει, 

6. τον ν. 1577/1985 «Γενικός Οικοδομικός Κανονισμός» 
(ΦΕΚ 210/Α718.12.1985) και ιδίως το άρθρο 28, 

7. τον ν. 4067/2012 «Νέος Οικοδομικός Κανονισμός» 
(ΦΕΚ 79/Α79.4.2012) και ιδίως το άρθρο 6, 


8. τον ν. 4030/2011 «Νέοςτρόπος έκδοσης αδειών δό¬ 
μησης, ελέγχου κατασκευών και άλλες διατάξεις» (ΦΕΚ 
249/Α725.11.2011) και ιδίως το άρθρο 21, άρθρο 9 παρ. 
3, άρθρο 8 παρ. 2, άρθρο 5 και τον ν. 4310/2014 «Έρευνα, 
Τεχνολογική Ανάπτυξη και Καινοτομία και άλλες διατά¬ 
ξεις» (ΦΕΚ 258/Α78.12.2014), 

9. τον ν. 4313/2014 «Ρυθμίσεις θεμάτων Μεταφορών, 
Τηλεπικοινωνιών και Δημοσίων Έργων και άλλες δια¬ 
τάξεις» (ΦΕΚ 261/Α717.12.2014) και ιδίως το άρθρο 65, 

10. τον ν. 3979/2011 «Για την ηλεκτρονική διακυβέρνη¬ 
ση και λοιπές διατάξεις» (ΦΕΚ 138/Α716.6.2011), 

11. τον ν. 998/1979 (ΦΕΚ 289/Α') όπως ισχύει και συγκε¬ 
κριμένα τα άρθρα 45 και το 53 παρ. 2 αυτού, όπως ισχύ¬ 
ουν μετά τη εφαρμογή του άρθρο 36 του ν. 4280/2014, 

12. τον ν. 3028/2002 «Για την προστασία των Αρχαιο¬ 
τήτων και εν γένει της Πολιτιστικής Κληρονομιάς» (ΦΕΚ 
153/Α 728.6.2002), 

13. την αριθμ. Υ8/2015 «Ανάθεση αρμοδιοτήτων στον 
Αναπληρωτή Υπουργό Παιδείας,Έρευνας και Θρησκευ¬ 
μάτων Κωνσταντίνο Φωτάκη» (ΦΕΚ 2109/Β 729.9.2015), 

14. την αριθμ. Υ198/2016 «Ανάθεση αρμοδιοτήτων 
στον Αναπληρωτή Υπουργό Περιβάλλοντος και Ενέργει¬ 
ας, Σωκράτη Φάμελλο» (ΦΕΚ 3722/Β717.11.2016), 

15. το π.δ. 141/2017 «Οργανισμός Υπουργείου Εσωτε¬ 
ρικών» (ΦΕΚ 180/Α 723.11.2017), 

16. το π.δ. 70/2015 (ΦΕΚ 114/Α722.9.2015) «Ανασύ¬ 
σταση των Υπουργείων Πολιτισμού και Αθλητισμού... 
Ανάπτυξης και Τουρισμού» (ΦΕΚ 114/Α722.9.2015), 

17. το π.δ. 114/2014 «Οργανισμός Υπουργείου Παιδείας 
Έρευνας και Θρησκευμάτων» (ΦΕΚ (181/Α729.8.2014), 

18. το π.δ. 4/2018 «Οργανισμός Υπουργείου Πολιτι¬ 
σμού και Αθλητισμού» (ΦΕΚ 7/Α722.1.2018), 

19. το π.δ. 82/2017 Οργανισμός του Υπουργείου Ψηφι¬ 
ακής Πολιτικής,Τηλεπικοινωνιών και Ενημέρωσης. (ΦΕΚ 
117/Α710.8.2017), 

20. το π.δ. 132/2017 «Οργανισμός Υπουργείου Περι¬ 
βάλλοντος Ενέργειας», (ΦΕΚ 160/Α730.10.2017), 

21. το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε- 

κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων.» (ΦΕΚ 208 Α74.11.2016), 

22. το π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 210 Α'/ 
5.11.2016), 

23. την κοινή υπουργική απόφαση 1958/2012 «Κατά¬ 
ταξη δημόσιων και ιδιωτικών έργων και δραστηριοτήτων 
σε κατηγορίες και υποκατηγορίες σύμφωνα με το άρθρο 
1 παράγραφος 4 του ν. 4014/2011 (ΦΕΚ Α' 209)» (ΦΕΚ 
21/Β713.1.2012), 

24. την κοινή υπουργική απόφαση 174610/1.9.2014 
«Πρότυπες Περιβαλλοντικές Δεσμεύσεις για έργα και 
δραστηριότητεςτης κατηγορίας Β της 12ης ομάδας «Ει¬ 
δικά Έργα και Δραστηριότητες», α/α 6 «Σταθμοί Βάσης 
Κινητής και Ασύρματης ΣταθερήςΤηλεφωνίας», του πα¬ 
ραρτήματος XII της υπουργικής απόφασης 1958/2012 
(Β' 21), όπως εκάστοτε ισχύει» (ΦΕΚ 2498/Β719.9.2014), 
η οποία αντικατέστησε την κοινή υπουργική απόφαση 
198015/12 «Πρότυπες Περιβαλλοντικές Δεσμεύσεις 
(Π.Π.Δ.) για Σταθμούς Βάσης Κινητής Τηλεφωνίας (Ομά¬ 
δα 12/α.α 6 Β)» (ΦΕΚ 1510/Β74.5.2012)», 

25. την κοινή υπουργική απόφαση Γ2/Β/26970/1469/ 
1988 «Όροι και διαδικασίες έκδοσης οικοδομικών αδει¬ 
ών για την εκτέλεση έργων και εγκαταστάσεων της 
Υπηρεσίας Πολιτικής Αεροπορίας (Υ.Π.Α.)» (ΦΕΚ 597/ 
Δ'/16.8.1988), 

26. την υπουργική απόφαση 15277/2012 απόφαση 
του Υπουργού Περιβάλλοντος, Ενέργειας και Κλιματικής 
Αλλαγής «Εξειδίκευση διαδικασιών για την ενσωμάτω¬ 
ση στις ΑΕΠΟ της προβλεπόμενης από τις διατάξεις της 
Δασικής Νομοθεσίας έγκρισης επέμβασης, για τα έργα 
και δραστηριότητες κατηγοριών Α και Β της υπουργι¬ 
κής απόφασης 1958/2012 (ΦΕΚ 21 /Β'), σύμφωνα με το 
άρθρο 12 του ν. 4014/2011», (ΦΕΚ 1077/Β79.4.2012), 

27. την υπουργική απόφαση ΥΑΠ/Φ40.4/1/1989 «Κύ¬ 
ρωση Πλαισίου Παροχής Υπηρεσιών Ηλεκτρονικής Δι¬ 
ακυβέρνησης» (ΦΕΚ 1301/Β712.4.2012), 

28. την υπ'αριθμ. 661/2 απόφαση της ΕΕΤΤ «Κανονι¬ 
σμός Κατασκευών κεραιών» (ΦΕΚ 2529/Β717.9.2012), 

29. την υπ' αριθμ. 672/1 απόφαση της ΕΕΤΤ «Έναρξη 
Λειτουργίας του Συστήματος Ηλεκτρονικής Υποβολής 
Αιτήσεων (ΣΗΛΥΑ) Χορήγησης Αδειών Κατασκευών Κε¬ 
ραιών.» (ΦΕΚ 3295/Β711.12.2012), 

30. το γεγονός ότι η αδειοδότηση των κεραιοσυστημά- 
των συναρτάται με την λειτουργία δικτύων ραδιοεπικοι¬ 
νωνιών που συνεισφέρουν σημαντικά στην οικονομική 
ζωή και την αναπτυξιακή πορεία της χώρας και ότι με το 
σύστημα ΣΗΛΥΑ που αποτελεί μονοαπευθυντική διαδι¬ 
κασία, η αδειοδότηση των κεραιοσυστημάτων καθίστα¬ 
ται απλούστερη και αντιγραφειοκρατική, 

31. το γεγονός ότι από την εφαρμογή των διατάξεων 
της παρούσας δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 


Άρθρο 1 

Πεδίο Εφαρμογής 

Η παρούσα απόφαση εφαρμόζεται στις κατασκευές 
κεραιών για τις οποίες απαιτείται άδεια σύμφωνα με το 
στοιχείο Α' της παρ. 2 του άρθρου 1 του ν. 2801/2000 
και η οποία χορηγείται βάσει της παρ. 17 του άρθρου 30 
του ν. 4070/2012, όπως ισχύει. 

Άρθρο 2 

Φορείς που εντάσσονται στο ΣΗΛΥΑ 

1. Οι φορείς που έχουν υποχρέωση να ενταχθούν στο 
Σύστημα Ηλεκτρονικής Υποβολής Αιτήσεων κατασκευ¬ 
ών κεραιών (ΣΗΛΥΑ) είναι: 

• η Υπηρεσία Πολιτικής Αεροπορίας (ΥΠΑ), 

• η Ελληνική Επιτροπή Ατομικής Ενέργειας (ΕΕΑΕ), 

■ η Εθνική Επιτροπή Τηλεπικοινωνιών και Ταχυδρο¬ 
μείων (ΕΕΤΤ), 

• οι κατά περίπτωση αρμόδιες υπηρεσίες του Υπουρ¬ 
γείου Πολιτισμού και Αθλητισμού για θέματα που εμπί¬ 
πτουν στις διατάξεις του ν. 3028/2002, 

• η υπηρεσία του Υπουργείου Περιβάλλοντος και Ενέρ¬ 
γειας (ΥΠΕΝ) που είναι αρμόδια για την περιβαλλοντική 
αδειοδότηση των έργων και δραστηριοτήτων της υπο¬ 
κατηγορίας Α1 σύμφωνα με το ν. 4014/2011, 

■ οι αρμόδιες για την εφαρμογή της δασικής και της 
περιβαλλοντικής νομοθεσίας διευθύνσεις των Αποκε¬ 
ντρωμένων Διοικήσεων και των Περιφερειών, 

■ οι αρμόδιες υπηρεσίες για τη χορήγηση Πολεοδο- 
μικής έγκρισης, 

■ καθώς και κάθε άλλη υπηρεσία που είναι αρμόδια 
για την παροχή άδειας, έγκρισης ή γνωμάτευσης για την 
αδειοδότηση κατασκευών κεραιών. 

2. Εφόσον εκφράσουν σχετικό ενδιαφέρον, στο 
ΣΗΛΥΑ δύνανται να εγγραφούν και φορείς του Υπουρ¬ 
γείου Εθνικής Άμυνας. 

3. Εφόσον εκφράσουν σχετικό ενδιαφέρον και είναι 
τεχνικά δυνατό, στο ΣΗΛΥΑ δύνανται να εγγράφονται 
και να αποκτούν πρόσβαση στα τηρούμενα στοιχεία που 
τους αφορούν, υπηρεσίες με αρμοδιότητα εποπτείας ή 
και ελέγχου έργων που σχετίζονται με κατασκευές κε¬ 
ραιών καθώς και υπηρεσίες των οποίων η ενημέρωση 
αναφορικά με τα έργα κατασκευών κεραιών προβλέπε- 
ται από την κείμενη νομοθεσία. 

Άρθρο 3 

Διαδικασία Ένταξης Φορέων στο ΣΗΛΥΑ 

1. Οι περιφερειακές υπηρεσίες των φορέων του άρ¬ 
θρου 2 εντάσσονται στο ΣΗΛΥΑ με ευθύνη και μέριμνα 
του αντίστοιχου κεντρικού φορέα σε επίπεδο Δήμου, 
Περιφέρειας, Αποκεντρωμένης Διοίκησης ή Υπουργείου. 
Ειδικότερα: 

α. Η ένταξη των Πολεοδομικών Υπηρεσιών, γίνεται με 
μέριμνα του οικείου Δήμου. 

β. Η ένταξη των υπηρεσιών των Αποκεντρωμένων 
Διοικήσεων που είναι αρμόδιες για την περιβαλλοντική 
αδειοδότηση έργων κατασκευών κεραιών και την έγκρι¬ 
ση επέμβασης σε εκτάσεις που υπάγονται στις διατάξεις 
της δασικής νομοθεσίας γίνεται με μέριμνα των Αποκε¬ 
ντρωμένων Διοικήσεων. 

γ. Η ένταξη των υπηρεσιών των Περιφερειών που είναι 
αρμόδιες για την περιβαλλοντική αδειοδότηση έργων 
κατασκευών κεραιών γίνεται με μέριμνα των Περιφε¬ 
ρειών. 

δ. Η ένταξη των Εφορειών Αρχαιοτήτων και των λοι¬ 
πών αρμοδίων Περιφερειακών Υπηρεσιών του Υπουρ¬ 
γείου Πολιτισμού και Αθλητισμού, γίνεται με μέριμνα του 
εν λόγω Υπουργείου. 

ε. Η ένταξη της αρμόδιας υπηρεσίας της Γενικής Δι¬ 
εύθυνσης Πολεοδομίας του ΥΠΕΝ, η οποία σύμφωνα 
με την παρ. 11 του άρθρου 30 του ν. 4070/2012 χορηγεί 
Πολεοδομικές εγκρίσεις στις παραμεθόριες ζώνες της 
χώρας, γίνεται με μέριμνα του του εν λόγω Υπουργείου. 

στ. Η ένταξη της αρμόδιας υπηρεσίας του ΥΠΕΝ που 
είναι αρμόδια για την περιβαλλοντική αδειοδότηση των 
έργων και δραστηριοτήτων της υποκατηγορίας Α1 σύμ¬ 
φωνα με το ν. 4014/2011 γίνεται με μέριμνα του του εν 
λόγω Υπουργείου. 

2. Υπηρεσίες με αποκλειστική αρμοδιότητα ή χωρική 
αρμοδιότητα επί συνόλου της επικράτειας, συμπερι¬ 
λαμβανομένων της ΕΕΑΕ και της υπηρεσίας του ΥΠΕΝ 
που είναι αρμόδια για την περιβαλλοντική αδειοδότηση 
των έργων και δραστηριοτήτων της υποκατηγορίας Α1 
σύμφωνα με το ν. 4014/2012, δύνανται να εντάσσονται 
αυτόνομα στο ΣΗΛΥΑ. Η ένταξη της πολεοδομικής υπη¬ 
ρεσίας της ΥΠΑ, γίνεται με μέριμνα της ΥΠΑ. 

3. Οι λεπτομέρειες της εγγραφής των κεντρικών υπη¬ 
ρεσιών και των χρηστών των περιφερειακών υπηρεσι¬ 
ών στο ΣΗΛΥΑ, ρυθμίζονται με την απόφαση της ΕΕΤΤ 
661/2/17.9.2012 «Κανονισμός Κατασκευών Κεραιών» 
(Β' 2529) και την απόφαση ΕΕΤΤ 672/1/2012 «Έναρξη 
Λειτουργίας του Συστήματος Ηλεκτρονικής Υποβολής 
Αιτήσεων (ΣΗΛΥΑ) Χορήγησης Αδειών Κατασκευών Κε¬ 
ραιών» (Β' 3295), όπως ισχύουν. 

4. Εντός δύο (2) μηνών από τη δημοσίευση της παρού¬ 
σας οι αρμόδιοι κατά περίπτωση φορείς αποστέλλουν 
στην ΕΕΤΤ αίτημα εγγραφής στο ΣΗΛΥΑ, σύμφωνα με τα 
αναφερόμενα στην προηγούμενη παράγραφο. 

5. Εντός τριών (3) μηνών από τη δημοσίευση της πα¬ 
ρούσας οι αρμόδιοι φορείς της παρ. 1 του παρόντος 
άρθρου: 

α. αποστέλλουν στην ΕΕΤΤ κατάλογο των αρμόδιων 
περιφερειακών υπηρεσιών που εποπτεύουν. Ο κατάλο¬ 
γος περιλαμβάνει τουλάχιστον: 

(α.1) το όνομα της κάθε υπηρεσίας, 

(α.2) τα στοιχεία επικοινωνίας της κάθε υπηρεσίας, 
συμπεριλαμβανομένης διεύθυνσης ηλεκτρονικού τα¬ 
χυδρομείου, 

(α.3) τα στοιχεία τουλάχιστον δύο τελικών χρηστών 
της κάθε υπηρεσίας που θα εγγράφει στο ΣΗΛΥΑ, 
β. αποστέλλουν στην ΕΕΤΤ προς ανάρτηση στο ΣΗΛΥΑ 
οδηγίες προς τους αιτούντες αναφορικά με τη μορφή 
και το περιεχόμενο των αιτήσεων / μελετών, τη σχετική 
νομοθεσία και όποια άλλη σχετική πληροφόρηση προς 
τους αιτούντες θεωρούν απαραίτητη. 

γ. Η Γεν. Δ/νση Δασών και Αγροπεριβάλλοντος του 
ΥΠΕΝ, ως εποπτεύουσα υπηρεσία της διαδικασίας αδειο- 
δότησης εντός δασών, δασικών, χορτολιβαδικών καθώς 


και αναδασωτέων εκτάσεων, παρέχει στην ΕΕΤΤ κάθε 
σχετική πληροφόρηση για το θεσμικό πλαίσιο αδειοδό- 
τησης στα πλαίσια των αρμοδιοτήτων της. 

6. Εντός τριών (3) μηνών από τη δημοσίευση της πα¬ 
ρούσας οι αρμόδιοι φορείς της παρ. 2 του παρόντος 
άρθρου που εντάσσονται αυτόνομα στο ΣΗΛΥΑ απο¬ 
στέλλουν στην ΕΕΤΤ: 

α. στοιχεία επικοινωνίας, συμπεριλαμβανομένης δι¬ 
εύθυνσης ηλεκτρονικού ταχυδρομείου, καθώς και τα 
στοιχεία τουλάχιστον δύο τελικών χρηστών που θα εγ- 
γραφούν στο ΣΗΛΥΑ. 

β. οδηγίες προς τους αιτούντες προς ανάρτηση στο 
ΣΗΛΥΑ, αναφορικά με τη μορφή και το περιεχόμενο των 
αιτήσεων / μελετών, τη σχετική νομοθεσία και όποια 
άλλη σχετική πληροφόρηση προς τους αιτούντες θεω¬ 
ρούν απαραίτητη. 

7. Η ΕΕΤΤ αναρτά στον ιστοχώρο τις οδηγίες αναφο¬ 
ρικά με τα θέματα που άπτονται της χρήσης της διαδι- 
κτυακής εφαρμογής του ΣΗΛΥΑ. 

8. Οι υπηρεσίες της παρ. 3 του άρθρου 2 της παρούσας 
απόφασης εντάσσονται στο ΣΗΛΥΑ κατόπιν αίτησης του 
αντίστοιχου κεντρικού φορέα του άρθρου 2 σε επίπεδο 
Υπουργείου, των Συντονιστών των Αποκεντρωμένων 
Διοικήσεων, των Περιφερειαρχών για τους ΟΤΑ β' Βαθ¬ 
μού και των Δημάρχων για τους ΟΤΑ α' βαθμού ή με¬ 
μονωμένα. Η ΕΕΤΤ δύναται να αρνηθεί ή να μεταθέσει 
χρονικά την εγγραφή φορέα της παρ. 3 του άρθρου 2 
στο ΣΗΛΥΑ ιδίως στην περίπτωση που η εγγραφή του 
φορέα απαιτεί ση μαντικές τροποποιήσεις ή προσθήκες 
στη διαδικτυακή εφαρμογή του ΣΗΛΥΑ. 

Άρθρο 4 

Αρχές λειτουργίας του ΣΗΛΥΑ 

1 .Το ΣΗΛΥΑ χαρακτηρίζεται ως ηλεκτρονική υπηρεσία 
του δημοσίου τομέα επιπέδου εμπιστοσύνης 2 και επιπέ¬ 
δου αυθεντικοποίησης 1 σύμφωνα με το Πλαίσιο Παρο¬ 
χής Υπηρεσιών Ηλεκτρονικής Διακυβέρνησης που ορίζε¬ 
ται στην ΥΑΠ/Φ.40.4/1/989 «Κύρωση Πλαισίου Παροχής 
Υπηρεσιών Ηλεκτρονικής Διακυβέρνησης.» (Β' 1301). Για 
την αυθεντικοποίηση των χρηστών στο ΣΗΛΥΑ χρησιμο¬ 
ποιούνται αναγνωριστικά και συνθηματικά. 

2. Οι αιτούντες και οι φορείς του δημοσίου τομέα εγ- 
γράφονται στο ΣΗΛΥΑ κατόπιν αίτησής τους προς την 
ΕΕΤΤ με την οποία αποδέχονται τους όρους χρήσηςτου 
ΣΗΛΥΑ. 

3. Οι τελικοί χρήστες του ΣΗΛΥΑ είναι εξουσιοδοτη¬ 
μένα φυσικά πρόσωπα ως εκπρόσωποι των Νομικών 
Προσώπων Ιδιωτικού και Δημοσίου Δικαίου που εγγρά- 
φονται στο ΣΗΛΥΑ. 

4. Οι φορείς του Δημοσίου που αποκτούν πρόσβα¬ 
ση στο ΣΗΛΥΑ χειρίζονται όλα τα δεδομένα του ΣΗΛΥΑ 
που δεν αφορούν θέματα της αρμοδιότητάς τους ως 
εμπιστευτικά. Για τα δεδομένα που αφορούν θέματα αρ¬ 
μοδιότητάς τους, ισχύουν τα αναφερόμενα στο άρθρο 
5 του ν. 2690/1999 όπως εκάστοτε ισχύει. 

5. Κατά τη λειτουργία του ΣΗΛΥΑ παρέχεται η δυνατό¬ 
τητα στους φορείς του δημοσίου να επισυνάπτουν έγ¬ 
γραφα που συμπληρώνουν τον ηλεκτρονικό φάκελο της 
αίτησης. Τα επισυναπτόμενα έγγραφα μπορεί να είναι: 

α. σαρωμένα ηλεκτρονικά αντίγραφα πρωτοτύπων 
εγγράφων, 

β. ηλεκτρονικά έγγραφα και αρχεία με τη χρήση ηλε¬ 
κτρονικής υπογραφής των οποίων η εγκυρότητα αποδει- 
κνύεται σύμφωνα με τον ν. 3979/2011 όπως ισχύει, και 

γ. ηλεκτρονικά έγγραφα χωρίς ηλεκτρονική υπογραφή. 

Οι αναρτώμενες στο ΣΗΛΥΑ διοικητικές πράξεις θα 
πρέπει να εμπίπτουν στις ανωτέρω κατηγορίες (α) ή (β), 
ενώ δύνανται να εμπίπτουν στην ανωτέρω κατηγορία 
(γ) εφόσον έχουν αναρτηθεί στο διαδικτυακό τόπο του 
Προγράμματος «Διαύγεια» και φέρουν τον σχετικό αριθ¬ 
μό διαδικτυακής ανάρτησης (ΑΔΑ). 

6. Για την ορθή λειτουργία του ΣΗΑΥΑ και τον συντονι¬ 
σμό των αρμοδίων υπηρεσιών διατίθεται η «Τυποποιη¬ 
μένη Αίτηση», που περιέχει τα στοιχεία που ταυτοποιούν 
την κατασκευή κεραίας, τα οποία περιγράφονται αναλυ¬ 
τικά στην προβλεπόμενη στην παρ. 17 του άρθρου 30 
του ν. 4070/2012 απόφαση της ΕΕΤΤ. Η «Τυποποιημένη 
Αίτηση», και ιδίως τα στοιχεία της που εμπίπτουν στο 
πεδίο αρμοδιοτήτων της εκάστοτε αρμόδιας υπηρεσίας, 
θεωρείται αναπόσπαστο μέρος κάθε επιμέρους αίτησης/ 
μελέτης που υποβάλλεται στην αρμόδια υπηρεσία. 

7. Το ΣΗΛΥΑ παρέχει τη δυνατότητα στους αιτούντες 
να καταχωρίσουν με ηλεκτρονικό τρόπο τα στοιχεία της 
«Τυποποιημένης Αίτησης». Μετά την τελική υποβολή της 
«Τυποποιημένης Αίτησης» αποδίδεται αυτόματα αριθμός 
πρωτοκόλλου. Μετά την τελική υποβολή το περιεχόμενο 
τις «Τυποποιημένης Αίτησης» δεν τροποποιείται. 

8. Ο αριθμός πρωτοκόλλου που αποδίδεται από το 
ΣΗΛΥΑ στην «Τυποποιημένη Αίτηση» και κατ' επέκτα¬ 
ση στο σχετικό ολοκληρωμένο φάκελο, καθώς και κάθε 
μοναδικός αριθμός που αποδίδεται από το ΣΗΛΥΑ σε 
φάκελο εγγράφων, έγγραφο ή ενέργεια χρήστη δύνα- 
ται να χρησιμοποιείται από τις δημόσιες υπηρεσίες ως 
έγκυρος αριθμός πρωτοκόλλου, χωρίς να απαιτείται εκ 
νέου πρωτοκόλληση από την κάθε υπηρεσία. 

9. Η ΕΕΤΤ ενημερώνει κάθε αρμόδιο φορέα του δημο¬ 
σίου που έχει πρόσβαση στο ΣΗΛΥΑ για οποιαδήποτε 
αλλαγή στη λειτουργία της διαδικτυακής εφαρμογής 
και παρέχει επικαιροποιημένες οδηγίες χρήσης όταν 
χρειάζεται. 

10. Το ΣΗΛΥΑ διασυνδέεται με το Ηλεκτρονικό Πε¬ 
ριβαλλοντικό Μητρώο (ΗΠΜ) που θεσπίστηκε με το 
ν. 4014/2011. Μέχρι την ολοκλήρωση της διασύνδεσης 
των δύο πληροφοριακών συστημάτων οι Δηλώσεις Υπα¬ 
γωγής σε Πρότυπες Περιβαλλοντικές Δεσμεύσεις (ΠΠΔ) 
και οι αιτήσεις χορήγησης απόφασης Έγκρισης Περιβαλ¬ 
λοντικών Όρων (ΑΕΠΟ) υποβάλλονται και διεκπεραιώ- 
νονται μέσω του ΣΗΛΥΑ. Η ενημέρωση του ΗΜΠ γίνεται 
αποκλειστικά με μέριμνα της αρμόδιας Υπηρεσίας για 
την λειτουργία του ΗΜΠ. 

Άρθρο 5 

Υποβολή ολοκληρωμένου φακέλου στο ΣΗΛΥΑ 

1. Ο αϊτών δύναται στις αιτήσεις προς τις αρμόδιες 
υπηρεσίες να χρησιμοποιεί κατάλληλες και σαφείς πα¬ 
ραπομπές σε στοιχεία που υπάρχουν διαθέσιμα σε άλλα 
δικαιολογητικά του φακέλου που υποβάλει στο ΣΗΛΥΑ 


και ιδίως στα στοιχεία της «Τυποποιημένης Αίτησης», 
εκτός εάν η επανάληψη των στοιχείων ζητείται βάσει 
των οδηγιών που αναρτώνται στο ΣΗΛΥΑ. Η αίτηση 
συνοδεύεται από τα δικαιολογητικά που προβλέπονται 
σύμφωνα με την κείμενη νομοθεσία, τα οποία αναρτώ- 
νται πληροφοριακά και με επεξηγηματικές λεπτομέρειες 
στο ΣΗΛΥΑ. 

2. Οι αρμόδιες υπηρεσίες δεν απαιτούν την υποβολή 
ξεχωριστής ή ειδικής αίτησης εφόσον το σύνολο των 
απαραίτητων στοιχείων περιέχονται στην «Τυποποιη¬ 
μένη Αίτηση». 

3.0 έλεγχος της πληρότητας, των στοιχείων της κάθε 
επιμέρους αίτησης / μελέτης γίνεται κατάλογο αρμοδι¬ 
ότητας με ευθύνη της κατά περίπτωση αρμόδιας υπη¬ 
ρεσίας. 

4. Ο έλεγχος πληρότητας του ολοκληρωμένου φακέ¬ 
λου αφορά την πλήρη συμπλήρωση της «Τυποποιημέ¬ 
νης Αίτησης» και τον έλεγχο κατάθεσης των αιτήσεων / 
μελετών που προβλέπονται στην παρ. 17 του άρθρου 
30 του ν. 4070/2012. 

5. Σε περίπτωση που για την χορήγηση έγκρισης / 
άδειας ή σύμφωνης γνώμης αρμόδιας υπηρεσίας απαι¬ 
τούνται δικαιολογητικά που εκδίδονται από υπηρεσίες 
για τις οποίες δεν προβλέπεται στην παρούσα απόφαση 
η ένταξή τους στο ΣΗΛΥΑ, ο αϊτών υποχρεούται να με- 
ριμνήσει για τη χορήγηση και την ανάρτηση των δικαι- 
ολογητικών αυτών στο ΣΗΛΥΑ. 

Άρθρο 6 

Εξέταση ολοκληρωμένου φακέλου 
από τις αρμόδιες υπηρεσίες 

1. Οι αρμόδιες υπηρεσίες, μέσω διαδικτυακής πρό¬ 
σβασης στο ΣΗΛΥΑ, μέσα σε τέσσερις (4) μήνες από την 
οριστική ηλεκτρονική υποβολή του ολοκληρωμένου 
φακέλου, οφείλουν να ελέγξουν τα θέματα της αρμοδι- 
ότητάς τους και να ενημερώνουν το ΣΗΛΥΑ: 

α. για την έκδοση των εγκρίσεων ή 

β. για την ύπαρξη τυπικών ελλείψεων ή λαθών στις 
κατατεθειμένες αιτήσεις / μελέτες, προκειμένου αυτές 
να συμπληρωθούν / διορθωθούν ή 

γ. για την απόρριψη των κατατεθειμένων αιτήσεων / 
μελετών. Η απόρριψη πρέπει να είναι ειδικώς αιτιολογη¬ 
μένη, να προκύπτει από στοιχεία, να είναι ειδική, σαφής 
και επαρκής. Η αιτιολόγηση σε καμία περίπτωση δεν 
μπορεί να βασίζεται σε θέματα που εμπίπτουν στο πεδίο 
αρμοδιότητας άλλης υπηρεσίας ή σε γνωμοδοτήσεις ή 
αποφάσεις επιτροπών, υπηρεσιών, φορέων ή οργανι¬ 
σμών των οποίων η γνωμοδότηση δεν προβλέπεται από 
την κείμενη νομοθεσία. 

2. Στις περιπτώσεις έκδοσης εγκρίσεων ή απόρριψης 
των κατατεθειμένων αιτήσεων / μελετών επισυνάπτονται 
από τις αρμόδιες υπηρεσίες στο ΣΗΛΥΑ τα έγγραφα των 
σχετικών διοικητικών πράξεων. 

3. Η εξέταση των κατατεθειμένων αιτήσεων/μελετών 
από την εκάστοτε αρμόδια υπηρεσία γίνεται βάσει της 
κείμενης νομοθεσίας για τα θέματα αρμοδιότητάς της 
χωρίς να εξετάζονται θέματα αρμοδιότητας άλλων υπη¬ 
ρεσιών. 

4. Η επισύναψη στο ΣΗΛΥΑ των σχετικών διοικητικών 
πράξεων καθώς και των λοιπών εγγράφων, στοιχείων και 
πληροφοριών επέχει τη θέση κοινοποίησής τους προς 
τον αιτούντα και προς τις εγγεγραμμένες στο ΣΗΛΥΑ 
υπηρεσίες που έχουν δυνατότητα πρόσβασης σε αυτά. 

5. Οι αρμόδιες υπηρεσίες μπορούν να επιστρέφουν 
μέσω του ΣΗΛΥΑ την αίτηση στον αιτούντα για την πα¬ 
ροχή διευκρινήσεων ή πρόσθετων πληροφοριών. 

6. Το ΣΗΛΥΑ τηρεί με ηλεκτρονικό τρόπο το ιστορικό 
κάθε αίτησης που περιλαμβάνει τις πράξεις που γίνονται 
κατά την εξέταση τις αίτησης. 

7. Στην περίπτωση που ο αϊτών υποβάλλει στο φάκελο 
του ΣΗΛΥΑ αντί της προβλεπόμενης αίτησης την ήδη 
χορηγηθείσα σχετική έγκριση, άδεια ή σύμφωνη γνώμη 
αρμόδιας υπηρεσίας δεν απαιτείται η υπηρεσία που χο¬ 
ρήγησε την έγκριση, άδεια ή σύμφωνη γνώμη να χορη¬ 
γήσει εκ νέου έγκριση, άδεια ή σύμφωνη γνώμη εφόσον 
οι προϋποθέσεις και οι όροι της υποβαλλόμενης έγκρι¬ 
σης, άδειας ή σύμφωνης γνώμης ισχύουν, με ευθύνη και 
μέριμνα του αιτούντα και για την εν λόγω αίτηση. Σε κάθε 
περίπτωση η αρμόδια υπηρεσία που λαμβάνει γνώση 
της χρήσης της ήδη χορηγηθείσας σχετικής έγκρισης ή 
άδειας ή σύμφωνης γνώμης με την ανάρτησή της στο 
ΣΗΛΥΑ δύναται να ζητήσει από τον αιτούντα πρόσθετα 
ή επικαιροποιημένα στοιχεία. 

8. Η ΥΠΑ, προκειμένου να γνωματεύσει σχετικά με 
την ασφάλεια της αεροπλοΐας εξετάζει την κατασκευή 
κεραίας αφενός σαν φυσικό εμπόδιο το οποίο επηρεάζει 
τις διαδικασίες εναέριας κυκλοφορίας και τις επιφάνειες 
περιορισμού εμποδίων των αεροδρομίων, αφετέρου σαν 
ενεργό στοιχείο παραγωγής ηλεκτρομαγνητικής ακτινο¬ 
βολίας, η οποία ενδέχεται να μην εναρμονίζεται με τα 
ηλεκτρομαγνητικά μέσα της ΥΠΑ, τα οποία διασφαλί¬ 
ζουν την αεροναυτιλία (επικοινωνίες, ραδιοβοηθήματα, 
συσκευές Γ303Γ κ.λπ.). Στις περιπτώσεις τροποποίησης 
όπου είτε υπάρχουν δομικές αλλαγές στους ιστούς ή 
στους οικίσκους στέγασης μηχανημάτων είτε υπάρχουν 
τροποποιήσεις στα κεραιοσυστήματα ή στα χαρακτηρι¬ 
στικά εκπομπής απαιτείται νέα γνωμάτευση εκ μέρους 
της ΥΠΑ σχετικά με την ασφάλεια της αεροπλοΐας. 

9. Για την έκδοση του Πιστοποιητικού Πληρότητας από 
την ΕΕΤΤ απαιτείται η υποβολή υπεύθυνης δήλωσης του 
ν. 1599/1986 στην οποία δηλώνεται ότι, τα δικαιολογη- 
τικά για τη χορήγηση της πολεοδομικής έγκρισης είναι 
πλήρη, τα στοιχεία που αναφέρονται σ'αυτά είναι αληθή 
και ακριβή. Εφόσον μετά την έκδοση του Πιστοποιητι¬ 
κού Πληρότηταςπροκύψουν ελλείψεις ή σφάλματα στα 
στοιχεία του κατατιθέμενου φακέλου για την έγκριση δο¬ 
μικών κατασκευών η ελέγχουσα υπηρεσία τάσσει προθε¬ 
σμία τεσσάρων μηνών για τη συμπλήρωση - διόρθωση 
των στοιχείων. Παρερχομένης άπρακτης της ανωτέρω 
προθεσμίας και εφόσον δεν έχουν συμπληρωθεί - διορ¬ 
θωθεί τα στοιχεία η εκάστοτε αρμόδια υπηρεσία απορ¬ 
ρίπτει την αίτηση του ενδιαφερομένου, ενημερώνεται 
αυτός και η ΕΕΤΤ για την ανάκληση του Πιστοποιητικού 
Πληρότητας και την αποξήλωση της κεραίας σύμφωνα 
με τα προβλεπόμενα στην παρ. 17 ΣΤ, του άρθρου 30, 
του ν. 4070/2012. 


Άρθρο 7 

Μεταβατικές Διατάξεις - Έναρξη ισχύος 

1. Μέχρι την εγγραφή των αρμοδίων υπηρεσιών στο 
ΣΗΛΥΑ, ο αϊτών υποχρεούται να υποβάλλει στις κατά 
περίπτωση αρμόδιες υπηρεσίες τις απαιτούμενες αιτή¬ 
σεις/ μελέτες και να συμπληρώνει τον ηλεκτρονικό ολο¬ 
κληρωμένο φάκελο του ΣΗΛΥΑ με ψηφιακά αντίγραφα 
των κατατεθειμένων εγγράφων και αρχείων. Επιπλέον, 
ο αϊτών οφείλει να ενημερώνει το ΣΗΛΥΑ με τον αριθ¬ 
μό πρωτοκόλλου ή άλλο αποδεικτικό κατάθεσης των 
πρωτότυπων εγγράφων και να επισυνάπτει στο ΣΗΛΥΑ 
κάθε έγγραφο που του κοινοποιείται από κάθε αρμόδια 
υπηρεσία που δεν έχει πρόσβαση στο ΣΗΛΥΑ συμπερι¬ 
λαμβανομένων των εγγράφων των σχετικών διοικητικών 
πράξεων. 

2. Μέχρι την εγγραφή τους στο ΣΗΛΥΑ οι αρμόδιες 
περιφερειακές υπηρεσίες του άρθρου 2 της παρούσας 
απόφασης οφείλουν: 

α. να χορηγούν αποδεικτικό κατάθεσης αίτησης / 
μελέτης που υποβάλλεται σε αυτές στο πλαίσιο εφαρ¬ 
μογής της διαδικασίας της παρ. 17 του άρθρου 30 του 
ν. 4070/2012 στο οποίο θα προσδιορίζεται με σαφήνεια 
ο τίτλος της υπηρεσίας, ο αριθμός πρωτοκόλλου και η 
ημερομηνία κατάθεσης. 

β. Σε περίπτωση που διαπιστώσουν ελλείψεις στην 
υποβαλλόμενη σε αυτές αίτηση / μελέτη να ενημερώ¬ 
σουν σχετικά τον αιτούντα, κοινοποιώντας την απάντηση 
στον αντίστοιχο κεντρικό φορέα του άρθρου 2 σε επίπε¬ 
δο Υπουργείου, στους Συντονιστές των Αποκεντρωμέ¬ 
νων Διοικήσεων, στους Περιφερειάρχες για τους ΟΤΑ β' 
Βαθμού και στους Δήμαρχους για τους ΟΤΑ α' βαθμού . 

γ. Σε περίπτωση έγκρισης ή απόρριψης της υποβαλ¬ 
λόμενης σε αυτές αίτησης / μελέτης να ενημερώσουν 
σχετικά τον αιτούντα, κοινοποιώντας την απάντηση οι 
αντίστοιχοι κεντρικοί φορείς του άρθρου 2 σε επίπεδο 
Υπουργείου, οι Συντονιστές των Αποκεντρωμένων Δι¬ 
οικήσεων, οι Περιφερειάρχες για τους ΟΤΑ β' Βαθμού 
και οι Δήμαρχοι για τους ΟΤΑ α' βαθμού και στην ΕΕΤΤ. 

3. Μέχρι την εγγραφή τους στο ΣΗΛΥΑ οι αρμόδιες 
υπηρεσίες της παρ. 2 του άρθρου 2 της παρούσας από¬ 
φασης οφείλουν: 

α. να χορηγούν αποδεικτικό κατάθεσης αίτησης / 
μελέτης που υποβάλλεται σε αυτές στο πλαίσιο εφαρ¬ 
μογής της διαδικασίας της παρ. 17 του άρθρου 30 του 
ν. 4070/2012 στο οποίο θα προσδιορίζεται ο τίτλος της 
υπηρεσίας, ο αριθμός πρωτοκόλλου και η ημερομηνία 
κατάθεσης. 

β. Σε περίπτωση που διαπιστώσουν ελλείψεις στην 
υποβαλλόμενη σε αυτές αίτηση / μελέτη να ενημερώ¬ 
σουν σχετικά τον αιτούντα, κοινοποιώντας την απάντηση 
στην ΕΕΤΤ. 

γ. Σε περίπτωση έγκρισης ή απόρριψης της υποβαλ¬ 
λόμενης σε αυτές αίτησης / μελέτης να ενημερώσουν 
σχετικά τον αιτούντα, κοινοποιώντας την απάντηση και 
στην ΕΕΤΤ. 

4. Η παράλειψη από τον αιτούντα να επισυνάψει τα 
έγγραφα της παρ. 1 του παρόντος άρθρου ή η ύπαρξη 
διαφορών μεταξύ των ψηφιακών αντιγράφων και των 

εγγράφων που έχουν κατατεθεί στην αρμόδια υπηρε¬ 
σία, αποτελεί λόγο απόρριψης της αίτησης για άδεια 
κατασκευής κεραίας και του σχετικού ολοκληρωμένου 
φακέλου αφού ο ενδιαφερόμενος προηγουμένως έχει 
κληθεί ώστε να διορθωθεί ή συμπληρωθεί ο φάκελος. 

Μέχρι την εγγραφή των αρμοδίων περιφερειακών 
υπηρεσιών του άρθρου 2 της παρούσας απόφασης στο 
ΣΗΛΥΑ, την υποχρέωση ως προς την ενημέρωση του 
ΣΗΛΥΑ αναφορικά με το στάδιο εξέτασης της αίτησης/ 
μελέτης συμπεριλαμβανομένης της ενημέρωσης του 
ΣΗΛΥΑ για την έγκριση ή απόρριψη της αίτησης / με¬ 
λέτης επιτελούν οι αντίστοιχοι κεντρικοί φορείς του 
άρθρου 2 σε επίπεδο Υπουργείου, οι Συντονιστές των 
Αποκεντρωμένων Διοικήσεων, οι Περιφερειάρχες για 
τους ΟΤΑ β' βαθμού και οι Δήμαρχοι για τους ΟΤΑ α' 
βαθμού. 

Η ισχύς της παρούσας απόφασης άρχεται από τη δη¬ 
μοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2018 

Οι Υπουργοί 


Εσωτερικών 


Ψηφιακής Πολιτικής, 
Τηλεπικοινωνιών 
και Ενημέρωσης 


ΠΑΝΑΓΙΩΤΗΣ ΣΚΟΥΡΛΕΤΗΣ ΝΙΚΟΛΑΟΣ ΠΑΠΠΑΣ 


Αναπληρωτής Υπουργός 
Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΦΩΤΑΚΗΣ 

Πολιτισμού 
και Αθλητισμού 

ΛΥΔΙΑ ΚΟΝΙΟΡΔΟΥ 


Διοικητικής 

Ανασυγκρότησης 

ΟΛΓΑ ΓΕΡΟΒΑΣΙΛΗ 

Αναπληρωτής Υπουργός 
Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















